Adolfo Torrado Estrada

Adolfo Torrado Estrada, nado na Coruña o 2 de maio de 1904 e finado en Madrid o 12 de xullo de 1958, foi un dramaturgo galego. Era irmán do director de cine Ramón Torrado.

 Traxectoria 
Iniciou a súa actividade literaria en La Voz de Galicia, fixo os textos para o documental La ciudad de cristal. Marchou a Madrid en 1929, onde destacou como autor teatral. Na súa primeira obra, Crack combinaba o melodrama coa comicidade, a chocallada co chisco ao espectador e a denuncia do estraperlo co cultivo dos tópicos nacionais, en especial dos galegos. Nos anos anteriores á guerra colaborou con Leandro Navarro, asinando obras do éxito como La Papirusa e Dueña y señora. Estreou as zarzuelas Catuxa, con música de Rebollo, e El cantar del arriero, musicada por Díaz Giles. Despois da Guerra Civil o seu teatro fíxose máis escapista e hedonista, imaxinando complicadas situacións co que se chamou "epopeya del advenedizo". O teatro de Torrado deixou de estar de moda nos anos 50. As súas comedias foron recollidas como Obras completas en 1948.

En 1946 escribiu o guión da película Mar abierto, dirixida polo seu irmán Ramón.

 Véxase tamén 
 Bibliografía 

 "TORRADO ESTRADA, Adolfo", Gran Enciclopedia Galega Silverio Cañada.

Categoría:Personalidades de Galicia sen imaxes

Categoría:Dramaturgos de Galicia
Categoría:Escritores de Galicia en lingua castelá
Categoría:Nados na Coruña
Categoría:Nados en 1904
Categoría:Finados en 1958